काठमाडौं । कुल्फीवाला उपनामले सामाजिक सञ्जालमा भाईरल भएका मनकुमार राई तक्मेबुढा (विल्सनविक्रम राई)सँगै विज्ञापनमा अभिनय गर्ने भएका छन् । ब्ल्याकहर्स सुजको विज्ञापनमा अभिनय गरेका तक्मेबुढाले मनकुमारको लगनशीलतालाई देखेर सँगै विज्ञापनमा खेल्न अनुरोध गरेका हुन् ।
गीत गाउँदै, नाँच्दै जाडो याममा बदाम र गर्मी याममा कुल्फी बेच्दै हिडेका मनकुमारको भिडियो एकाएक सामाजिक सञ्जालमा भाईरल भएपछि उनलाई विज्ञापनमा अभिनय गराउन तक्मेबुढा तम्सिएका हुन् । मेरो अनलाईन टिभी युट्युब च्यानलको कुराकानीमा सँगै देखिएका कुल्फीवाला र तक्मेबुढाले चाँडै ब्ल्याकहर्स सुजको विज्ञापनमा अभिनय गर्ने बताएका थिए ।
कुल्फीवाला मनकुमारलाई तक्मेबुढालेनै नागरिकता बनाउन पठाएको रहस्य खुलाएका छन् । उनलाई विज्ञापनमा अभिनय गराउनुअघि सम्झौतापत्रमा हस्ताक्षर गर्दा नेपाली नागरिकताको प्रतिलिपी चाहिने भएकाले नागरिकता बनाउन पठाएको तक्मेबुढाले बताए । कुल्फीवाला मनकुमार अहिले काठमाडौंमा चर्चित कलाकारहरुसँग भेटघाटमा व्यस्त छन् । अहिलेसम्म उनले बुद्धि तामाङ ‘हनुमाने’ र रजनी गुरुङ ‘मंगली’ लाई भेटेर कुल्फी डान्समा छमछमी नचाई सकेका छन् । नागरिकता बनाउन हौसला, आर्थिक सहयोग दिने हङकङका कविता गुरुङ र विमला राईलाई जीवनमा कहिल्यै नभुल्ने पनि कुल्फीवाला राईले बताए । विगतलाई सम्झदा भावुक भएका राईले कुनै न कुनै काम निरन्तर रुपमा गरिरहन सबैलाई आग्रह गरेका छन् । उनले आङसाङ सूकीको भनाई उदृत गर्दै भने, ‘तिमीले केहि गर्यो भने केहि पाउँनेछौ, तर केहि गरेनौं भने केहि पनि पाउँदैनौं ।’
घरेलु राष्ट बंगलादेशलाई हराउँदै नेपाल ५ वर्षपछि साफ च्याम्पियनसिपको सेमिफाइनल पुगेको छ । नेपालले शनिबार बंगलादेशको ढाकास्थित बंगबन्धु रंगशालामा भएको खेलमा बंगलादेशलाई २/० ले हराउँदै नेपालले सेमिफाइनलको बाटो तय गरेको हो । जितसँगै नेपाल समूह एु को बिजेता पनि बन्यो ।
नेपालको लागि सेमिफाइनल पुग्न यो जित अनिवार्य थियो । आजको कान्तिपुरमा खबर छ पाकिस्तान विरुद्ध सुरुको पहिलो खेल गुमाएर ठूलो दबाबमा आएको नेपालले त्यस यताका दुई खेल जितेर प्रतियोगितामै उत्कृष्ट पुनरागमन गर्‍यो । नेपालको जितमा ३३ औं मिनेटमा बिमल घर्तीमगर र ९० औं मिनेटमा नवयुग श्रेष्ठले गोल गरे ।
नेपाल साफ च्यम्पियनसिपको इतिहासमा सेमिफाइनल पुगेको यो चौथोपटक हो । यसअघि सेमिफाइनल पुगेको तीन उपलब्धि विदेशी प्रशिक्षकको नेतृत्वमा प्राप्त भएको थियो ।
यसपल्ट नेपाली प्रशिक्षक बालगोपाल महर्जनले यो उपलब्धि हात पारेका छन् । विदेशी प्रशिक्षकमा सन् १९९९ मा जर्मनका फ्राङ्क स्टेप्लर, २०११ मा इंग्ल्यान्डका ग्राहम रोबर्टस् र २०१३ मा प्युटोरिकोका ज्याक स्टेफेनोस्कीले नेपाललाई साफ च्याम्पियनसिपको सेमिफाइनलसम्म पुर्‍याएका थिए ।
काठमाडौँ, २८ कात्तिक / राष्ट्रिय खेलकूद परिषद् (राखेप)ले तेक्वान्दो सङ्घमा देखिएको विवाद तत्काल अन्त्य गरी अगाडि बढ्न सात दिनको समयसीमा…
काठमाडौं । आईसीसी विश्व टी(ट्वान्टीमा नेपालले चिनलाई पछारेको छ । एसिया छनोट समूह ‘बी’ मा नेपालले चीनमाथि विजय प्राप्त गरी…